ΑΠΟΦΑΣΕΙΣ
Αριθμ. 33/16478
Τροποποίηση της υπ’  αρ.  1400/395263/
22.12.2023 απόφασης «Καθορισμός των αναγκαίων συμπληρωματικών μέτρων για την εφαρ-
μογή των επιχειρησιακών προγραμμάτων στον
τομέα των οπωροκηπευτικών, στο πλαίσιο του
Στρατηγικού Σχεδίου Κοινής Αγροτικής Πολιτικής 2023 - 2027» (Β΄ 7430).
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τις διατάξεις:
α) Της περ. α’ της παρ. 2 του άρθρου 62 του ν. 4235/2014
«Διοικητικά μέτρα, διαδικασίες και κυρώσεις στην εφαρμογή της ενωσιακής και εθνικής νομοθεσίας στους το-
μείς των τροφίμων, των ζωοτροφών και της υγείας και
προστασίας των ζώων και άλλες διατάξεις αρμοδιότητας
του Υπουργείου Αγροτικής Ανάπτυξης και Τροφίμων»
(Α’ 32), όπως η παρ. 2 τροποποιήθηκε με την παρ. 2 του
άρθρου 46 του ν. 4384/2016 (Α’ 78).
β) Της παρ.  32 του άρθρου 63 του ν.  4914/2022
«Διαχείριση, έλεγχος και εφαρμογή αναπτυξιακών παρεμβάσεων για την Προγραμματική Περίοδο 2021-2027,
σύσταση Ανώνυμης Εταιρείας “Εθνικό Μητρώο Νεοφυών
Επιχειρήσεων Α.Ε.” και άλλες διατάξεις» (Α’ 61).
γ) Των άρθρων 13 έως 29 του ν. 2637/1998 «Σύσταση
Οργανισμού Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων» (Α’ 200).
δ) Της παρ. 1 του άρθρου 29 του ν. 3147/2003 «Ρύθμιση θεμάτων αγροτικής γης, επίλυση ζητημάτων αποκα-
τασταθέντων και αποκαθισταμένων κτηνοτρόφων και
άλλες διατάξεις» (Α’ 135).
ε) Της παρ. 3 του άρθρου 37 του ν. 4384/2016 «Αγροτικοί Συνεταιρισμοί, μορφές συλλογικής οργάνωσης του
αγροτικού χώρου και άλλες διατάξεις» (Α’ 78).
στ) Του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (άρθρο πρώτο
του π.δ. 63/2005, Α’ 98), όπως διατηρήθηκε σε ισχύ με
την περ. 22 του άρθρου 119 του ν. 4622/2019 (Α’ 133).
2. Τους Κανονισμούς (ΕΕ):
α) 2021/2115 του Ευρωπαϊκού Κοινοβουλίου και του
Συμβουλίου, της 2ας Δεκεμβρίου 2021 σχετικά με τη
θέσπιση κανόνων για τη στήριξη των στρατηγικών σχεδίων που πρέπει να καταρτίζονται από τα κράτη μέλη
στο πλαίσιο της κοινής γεωργικής πολιτικής (στρατηγικά σχέδια για την ΚΓΠ) και να χρηματοδοτούνται από
το Ευρωπαϊκό Γεωργικό Ταμείο Εγγυήσεων (ΕΓΤΕ) και
το Ευρωπαϊκό Γεωργικό Ταμείο Αγροτικής Ανάπτυξης
(ΕΓΤΑΑ) και την κατάργηση των κανονισμών (ΕΕ) αριθ.
1305/2013 και (ΕΕ) αριθ. 1307/2013 (L 435 και διορθ. L
181/2022 και L 227/2022).
β) 2021/2116 του Ευρωπαϊκού Κοινοβουλίου και του
Συμβουλίου, της 2ας Δεκεμβρίου 2021, σχετικά με τη
χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση
του κανονισμού (ΕΕ) αριθ. 1306/2013 (L 435 και διορθ.
L 029/2022).
γ) 2021/2117 του Ευρωπαϊκού Κοινοβουλίου και του
Συμβουλίου, της 2ας Δεκεμβρίου 2021, σχετικά με την
τροποποίηση των κανονισμών (ΕΕ) αριθ. 1308/2013 για
τη θέσπιση κοινής οργάνωσης των αγορών γεωργικών
προϊόντων, (ΕΕ) αριθ. 1151/2012 για τα συστήματα ποιότητας των γεωργικών προϊόντων και των τροφίμων,
(ΕΕ) αριθ. 251/2014 για τον ορισμό, την περιγραφή, την
παρουσίαση, την επισήμανση και την προστασία των
γεωγραφικών ενδείξεων των αρωματισμένων αμπελοοινικών προϊόντων και (ΕΕ) αριθ. 228/2013 για τον καθορι-
σμό ειδικών μέτρων για τη γεωργία στις εξόχως απόκεντρες περιοχές της Ένωσης (L 435 και διορθ. L 192/2023).
δ) Αριθ. 1308/2013 του Ευρωπαϊκού Κοινοβουλίου και
του Συμβουλίου, της 17ης Δεκεμβρίου 2013, για τη θέσπιση κοινής οργάνωσης αγορών γεωργικών προϊόντων
και την κατάργηση των κανονισμών (ΕΟΚ) αριθ. 922/72,
(ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ.
1234/2007 του Συμβουλίου (L 347 και διορθ. L 189/2014,
L 130/2016, L 202/2018 και L 195/2022).
ε) Τον κατ’ εξουσιοδότηση Κανονισμό (ΕΕ) 2017/891
της Επιτροπής, της 13ης Μαρτίου 2017, για τη συμπλήρωση του κανονισμού (EE) αριθ. 1308/2013 του Ευρωπα-
ϊκού Κοινοβουλίου και του Συμβουλίου όσον αφορά τους
τομείς των οπωροκηπευτικών και των μεταποιημένων
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 428
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 428/22.01.2024
οπωροκηπευτικών και τη συμπλήρωση του κανονισμού
(ΕΕ) αριθ. 1306/2013 του Ευρωπαϊκού Κοινοβουλίου και
του Συμβουλίου όσον αφορά τις κυρώσεις που πρέπει
να επιβληθούν στους εν λόγω τομείς, καθώς και για την
τροποποίηση του εκτελεστικού κανονισμού της Επιτροπής (ΕΕ) αριθ. 543/2011 (L 138).
στ) Τον εκτελεστικό Κανονισμό (ΕΕ) αριθ. 2017/892 της
Επιτροπής, της 13ης Μαρτίου 2017, για τη θέσπιση κανόνων εφαρμογής του κανονισμού (ΕE) αριθ. 1308/2013
του Ευρωπαϊκού Κοινοβουλίου και του Συμβουλίου όσον
αφορά τους τομείς των οπωροκηπευτικών και των μεταποιημένων οπωροκηπευτικών (L 138).
ζ) Τον κατ’ εξουσιοδότηση Κανονισμό (ΕΕ) 2022/126
της Επιτροπής, της 7ης Δεκεμβρίου 2021, για τη συμπλήρωση του κανονισμού (ΕΕ) 2021/2115 του Ευρωπαϊκού
Κοινοβουλίου και του Συμβουλίου με πρόσθετες απαιτήσεις για ορισμένους τύπους παρέμβασης που καθορίζο-
νται από τα κράτη μέλη στα στρατηγικά τους σχέδια για
την ΚΓΠ για την περίοδο 2023 έως 2027 δυνάμει του εν
λόγω κανονισμού, καθώς και με κανόνες σχετικά με την
αναλογία για το πρότυπο 1 της καλής γεωργικής και περιβαλλοντικής κατάστασης των εκτάσεων (ΚΓΠΚ) (L 020).
η) Τον εκτελεστικό Κανονισμό (ΕΕ) 2022/1475 της Επιτροπής, της 6ης Σεπτεμβρίου 2022, για τον καθορισμό
λεπτομερών κανόνων εφαρμογής του κανονισμού (ΕΕ)
2021/2115 του Ευρωπαϊκού Κοινοβουλίου και του Συμβουλίου όσον αφορά την αξιολόγηση των στρατηγικών
σχεδίων για την ΚΓΠ και την παροχή πληροφοριών για
σκοπούς παρακολούθησης και αξιολόγησης (L 232).
3. Την υπ’ αρ. 1040/28.3.2023 απόφαση του Υφυπουργού Αγροτικής Ανάπτυξης και Τροφίμων «Σύστημα
Διαχείρισης και Ελέγχου (ΣΔΕ) παρεμβάσεων ΣΣ ΚΑΠ
2023-2027» (Β’ 2179), όπως τροποποιήθηκε με τις υπ’ αρ.
1571/11.5.2023 (Β’ 3222) και 2250/25.7.2023 (Β’ 4717)
όμοιες αποφάσεις.
4. Την υπ’  αρ. 885/13.3.2022 απόφαση του Υφυπουργού Αγροτικής Ανάπτυξης και Τροφίμων (ΑΔΑ:
6Ρ2Ρ4653ΠΓ-Σ0Α) «Ορισμός Ενδιάμεσων Φορέων (ΕΦ)
των Παρεμβάσεων Άμεσων Ενισχύσεων και των Τομεακών Προγραμμάτων του Πυλώνα I του ΣΣ ΚΑΠ και ανά-
θεση καθηκόντων σε αυτούς».
5. Την υπ’ αρ. 3075/6.11.2023 απόφαση του Γενικού
Γραμματέα Ενωσιακών Πόρων και Υποδομών «Έγκριση
του προγράμματος Τεχνικής Βοήθειας συγχρηματοδοτούμενων ενεργειών του Στρατηγικού Σχεδίου Κοινής
Αγροτικής Πολιτικής».
6. Την υπ’ αρ. 3325/5.12.2023 απόφαση του Γενικού
Γραμματέα Ενωσιακών Πόρων και Υποδομών «Απόφαση
Ένταξης Ενδιάμεσων Φορέων ως Δικαιούχοι Τεχνικής Βοήθειας στο πλαίσιο του Στρατηγικού Σχεδίου της Κοινής
Αγροτικής Πολιτικής 2023-2027».
7. Την υπό στοιχεία C (2022) 8270 final/21.11.2022
εκτελεστική Απόφαση της Ευρωπαϊκής Επιτροπής, σχετικά με την έγκριση του στρατηγικού σχεδίου της Ελλά-
δας για την ΚΓΠ 2023-2027 για ενωσιακή στήριξη που
χρηματοδοτείται από το Ευρωπαϊκό Γεωργικό Ταμείο
Εγγυήσεων και το Ευρωπαϊκό Γεωργικό Ταμείο Αγροτικής Ανάπτυξης (CCI: 2023EL06AFSP001).
8. Την υπ’ αρ. 3495/17.08.2023 κοινή απόφαση του
Πρωθυπουργού και του Υπουργού Αγροτικής Ανάπτυξης και Τροφίμων «Ανάθεση αρμοδιοτήτων στον Υφυ-
πουργό Αγροτικής Ανάπτυξης και Τροφίμων, Διονύσιο
Σταμενίτη» (Β’ 5114).
9. Το υπ’ αρ. 15/9571/11.1.2024 έγγραφο της Διεύθυνσης
Συστημάτων Καλλιέργειας και Προϊόντων Φυτικής Παραγωγής προς την ΕΥΔ ΣΣ ΚΑΠ και στον ΟΠΕΚΕΠΕ και την
υπ’ αρ. 75/12.01.2024 σύμφωνη γνώμη της ΕΥΔ ΣΣ ΚΑΠ.
10. Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Η υπ’ αρ. 1400/395263/22.12.2023 (Β΄ 7430) απόφαση
του Υπουργού και του Υφυπουργού Αγροτικής Ανάπτυξης και Τροφίμων, τροποποιείται ως ακολούθως:
Άρθρο 1
1. Η παρ. 1 του άρθρου 6 αντικαθίσταται ως εξής:
«1. Για την εφαρμογή του άρθρου 23 του εκτελεστικού Κανονισμού (ΕΕ) 2017/892, οι ΟΠ/ΕΟΠ υποβάλουν
σύμφωνα με την παρ. 3 του άρθρου 4 της παρούσας, είτε
αίτηση για νέο πρόγραμμα, διάρκειας τριών έως πέντε
ετών, είτε αίτηση για τροποποίηση επόμενου έτους ή
για τροποποίηση του υφιστάμενου ΕΠ εντός του έτους,
είτε αίτηση μη τροποποίησης ΕΠ για το επόμενο έτος.
Οι ΟΠ/ΕΟΠ μπορούν να αιτηθούν μία εντός του έτους
τροποποίηση του ΕΠ με την προϋπόθεση ότι διατηρούνται αμετάβλητοι οι γενικοί στόχοι του. Το ΕΤ που είχε
εγκριθεί αρχικά μπορεί να αυξηθεί έως 25%. Η υποβολή
των αιτήσεων νέων ΕΠ, των τροποποιήσεων επόμενου
έτους και των αιτήσεων μη τροποποίησης ΕΠ, γίνεται
έως την 30η Σεπτεμβρίου του έτους που προηγείται του
έτους υλοποίησης του ΕΠ. Ειδικά και κατ’ εξαίρεση για
το έτος 2023, ως καταληκτική ημερομηνία υποβολής
της αίτησης για νέο ΕΠ (με έναρξη υλοποίησης από την
1η Ιανουαρίου 2024) ορίζεται η 16η Φεβρουαρίου 2024.
Η υποβολή των αιτήσεων τροποποίησης ΕΠ εντός του
έτους, γίνεται έως την 15η Μαΐου κάθε έτους».
2. Η παρ. 1 του άρθρου 7 αντικαθίσταται ως εξής:
«1. Η Τριμελής Επιτροπή Παρακολούθησης και Ελέγχου (Ε.Π.Ε.) της περ. γ’ της παρ. 1 του άρθρου 3 της υπ’ αρ.
397/18235/16.02.2017 απόφασης του Υπουργού Αγροτικής Ανάπτυξης και Τροφίμων (Β’  601) ελέγχει τις αιτήσεις
της παρ. 1 του άρθρου 6 της παρούσας και συντάσσει και
καταχωρίζει στο ΟΠΣΚΕ σχετική εισήγηση για την αξιολόγησή τους, κατόπιν επαλήθευσης με κάθε ενδεδειγ-
μένο τρόπο, συμπεριλαμβανομένων και των επιτόπιων
ελέγχων, έως την 30η Οκτωβρίου κάθε έτους. Ειδικά και
κατ’ εξαίρεση για το έτος 2023, ως καταληκτική ημερομηνία υποβολής της εισήγησης ορίζεται η 29η Φεβρου-
αρίου 2024. Για τις εντός του έτους τροποποιήσεις ΕΠ, η
Ε.Π.Ε. καταχωρίζει τη σχετική εισήγηση στο ΟΠΣΚΕ έως
την 30η Μαΐου κάθε έτους».
Άρθρο 2
1. Το τρίτο εδάφιο της παρ. 2 του άρθρου 9 αντικαθίσταται και τα τέσσερα πρώτα εδάφια της ως άνω παρα-
γράφου διαμορφώνονται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 428/22.01.2024
«2. Με απόφαση του οικείου Περιφερειάρχη, συστήνεται στην έδρα κάθε Περιφερειακής Ενότητας, τριμελής
επιτροπή παραλαβής των δράσεων, αποτελούμενη από
δυο (2) γεωπόνους κατηγορίας ΠΕ της αρμόδιας ΔΑΟΚ,
με τους αναπληρωτές τους, και εν ελλείψει υπαλλήλου
της κατηγορίας αυτής, από υπάλληλο κατηγορίας ΤΕ
τεχνολόγων γεωπονίας της ίδιας υπηρεσιακής μονάδας
και έναν οικονομικό υπάλληλο της αρμόδιας ΔΑΟΚ κατηγορίας ΠΕ με τον αναπληρωτή του και εν ελλείψει υπαλ-
λήλου της κατηγορίας, αυτής οικονομικό υπάλληλο της
ίδιας υπηρεσιακής μονάδας κατηγορίας ΤΕ. Τουλάχιστον
ο ένας εκ των δύο γεωπόνων είναι ποιοτικός ελεγκτής. Τα
μέλη αυτής της επιτροπής είναι διαφορετικά από τα μέλη
της επιτροπής της παρ. 1. Η επιτροπή είναι δυνατό μετά
από πρόσκληση του προϊσταμένου της αρμόδιας ΔΑΟΚ
να συνεπικουρείται από υπαλλήλους της Περιφερειακής
Ενότητας, των οποίων οι αρμοδιότητες σχετίζονται με
δράσεις των ΕΠ».
Κατά τα λοιπά ισχύει η υπ’ αρ. 1400/395263/22.12.2023
απόφαση.
Η ισχύς της παρούσας απόφασης αρχίζει από τη δημοσίευση της στην Εφημερίδα της Κυβερνήσεως πλην
του άρθρου 1 του οποίου η ισχύς αρχίζει από 15/1/2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 18 Ιανουαρίου 2024
Ο Υπουργός
Ο Υφυπουργός
ΕΛΕΥΘΕΡΙΟΣ ΑΥΓΕΝΑΚΗΣ
ΔΙΟΝΥΣΙΟΣ ΣΤΑΜΕΝΙΤΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 428/22.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200428.pdf | Tokens: 12776]